《湖西八景次陈石斋韵 其二 翠玄幽玩》
明代·罗伦

金鳌开一窦，乃透玄云麓。一入洞天游，火龙衔玉烛。

仙都象卫严，永夜不得宿。仰视但鸿蒙，瀛海驾蟠木。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。